b'\n_START_ARTICLE_\nAngl\xc5\xb3 kalbos fonologija\n_START_SECTION_\nDialekto ir akcento santykis angl\xc5\xb3 kalbos fonologijoje\n_START_PARAGRAPH_\nAngl\xc5\xb3 kalba turi didel\xc4\xaf skai\xc4\x8di\xc5\xb3 \xc4\xafvairi\xc5\xb3 daugiau ir ma\xc5\xbeiau paplitusi\xc5\xb3 nacionalini\xc5\xb3, vietini\xc5\xb3 ir socialini\xc5\xb3 grupi\xc5\xb3 dialekt\xc5\xb3, kurie skiriasi tarimu, gramatin\xc4\x97mis konstrukcijomis ir leksika. Fonologija daugiausiai d\xc4\x97mesio skiria tarimo ir fonetin\xc4\x97ms ypatyb\xc4\x97ms. \xc5\xa0iame straipsnyje daugiausia remiamasi Received Pronunciation standartu, vartojamu Jungtin\xc4\x97je Karalyst\xc4\x97je ir pasitelkiamu d\xc4\x97stant angl\xc5\xb3 kalb\xc4\x85 kaip u\xc5\xbesienio kalb\xc4\x85 daugelyje pasaulio valstybi\xc5\xb3. Kaip opozicija Received Pronunciation, da\xc5\xbenai pristatomas \xc5\xa0iaur\xc4\x97s Amerikoje vartojamas standartas Gerneral American. Kiti geriau \xc5\xbeinomi nacionaliniai dialektai yra australieti\xc5\xa1koji, airi\xc5\xb3, ind\xc5\xb3, Piet\xc5\xb3 Afrikos angl\xc5\xb3 kalba._NEWLINE_Akcentas yra tarimo maniera. Kiekvienas dialektas turi sav\xc5\xb3 akcentologini\xc5\xb3 ypatybi\xc5\xb3. \xc5\xa0iame straipsnyje daugaiusia d\xc4\x97mesio bus skiriama Received Pronunciation priimtam tarimui.\n_START_SECTION_\nAngl\xc5\xb3 kalbos fonemos\n_START_PARAGRAPH_\nFonema - ma\xc5\xbeiausias reik\xc5\xa1minis kalbos sistemos vienetas, padedantis atskirti \xc5\xbeod\xc5\xbeius. Angl\xc5\xb3 kalboje yra fonem\xc5\xb3, rei\xc5\xa1kian\xc4\x8di\xc5\xb3 balsius, priebalsius ir dvigarsius. Dauguma fonem\xc5\xb3 turi \xc4\xafvairi\xc5\xb3 fakultatyvini\xc5\xb3 variant\xc5\xb3 - alofon\xc5\xb3. Fonemas \xc4\xafprasta \xc5\xbeym\xc4\x97ti naudojant Tarptautinio fonetinio alfabeto (IPA) \xc5\xbeymenis, \xc4\xafterpus juos tarp pasvir\xc5\xb3j\xc5\xb3 br\xc5\xabk\xc5\xa1ni\xc5\xb3. Kelios prasmingai sujungtos fonemos sudaro fonologin\xc4\xaf segment\xc4\x85, da-niausiai skiemen\xc4\xaf. Segmentai taip pat \xc5\xbeymimi IPA simboliais, tik paprastai \xc4\xafterpti \xc4\xaf lau\xc5\xbetinius skliaustus.'